
    E-mail: cp03@cdep.ro
 București, 09.09.2026
                   Nr.4c-3/300/2024
AVIZ

asupra proiectului de Lege pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării"


În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată pentru aviz care va fi transmis Comisiei pentru mediu și echilibru ecologic și Comisiei juridice, de disciplină și imunități care sunt sesizate în fond cu proiectul de Lege pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării", transmis cu adresa nr. P.L.x. 445/2026 din 08.06.2026.
Consiliul Legislativ, cu avizul nr.360/15.04.2026, avizează favorabil proiectul de lege cu observații și propuneri.
Consiliul Economic și Social prin avizul nr. 2427/01.04.2026 a avizat favorabil proiectul de act normativ.

Senatul, în calitate de primă Cameră sesizată, a adoptat proiectul de lege în ședința din data de 02.06.2026.

Proiectul de lege are ca obiect de reglementare modificarea şi completarea Legii nr.82/1993, în sensul introducerii unei limite clare de viteză - 5 km/h - în zonele locuite, precum şi o interdicţie suplimentară privind formarea valurilor distructive, chiar şi în cazul respectării limitei de viteză.

 În conformitate cu prevederile art. 62 și art. 133 din Regulamentul Camerei Deputaţilor, republicat, cu modificările ulterioare, membrii Comisiei pentru industrii și servicii au examinat proiectul de lege în şedinţa din data de 08.09.2026. La lucrările comisiei au participat deputați conform listei de prezență.
În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexa care face parte integrantă din prezentul aviz.

Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

PREȘEDINTE,

Sándor BENDE

Șef birou, Cristina Neicu
Anexa
AMENDAMENTE ADMISE
	Nr. Crt.
	Text adoptat de Senat


	Amendamente admise/autor
	Motivare

	1. 
	LEGE

pentru modificarea şi completarea Legii nr.82/1993 privind constituirea Rezervaţiei Biosferei «Delta Dunării»
	Nemodificat
	

	2. 
	Art.I.- Legea nr.82/1993 privind constituirea Rezervaţiei Biosferei «Delta Dunării», publicată în Monitorul Oficial al României, Partea I, nr.283 din 7 decembrie 1993, cu modificările şi completările ulterioare, se modifică şi se completează după cum urmează:
	Nemodificat
	

	3. 
	1. La articolul 12, după punctul 6 se introduce un nou punct, pct.61, cu următorul cuprins:

Constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, să constituie infracţiuni:

„61. Nerespectarea regulilor de navigaţie şi circulaţie cu o limită maximă de viteză de 5 km/h pe teritoriul Rezervaţiei Biosferei «Delta Dunării», cu excepţia braţelor Dunării, în zonele intravilane ale localităţilor, în zona punctelor permise pentru acostarea/staţionarea navelor şi ambarcaţiunilor şi în zona punctelor permise pentru acostarea/staţionarea pontoanelor-dormitor, din perimetrul Rezervaţiei Biosferei «Delta Dunării».
	1. La articolul 12, după punctul 6 se introduce un nou punct, pct. 61, cu următorul cuprins:

„61. Nerespectarea regulilor de navigație și circulație cu o limită maxima de viteza de 5 km/h, în zona punctelor permise pentru acostarea/staționarea navelor și ambarcațiunilor și în zona punctelor permise pentru acostarea/staționarea pontoanelor-dormitor, de pe teritoriul Rezervației Biosferei „Delta Dunării” cu excepția brațelor Dunării.”

Autor: Augustin Florin Hagiu - PSD
	Pentru claritatea textului si eliminarea oricarei confuzii legate de zonele de aplicare a regulilor.

	4. 
	2. La articolul 13, alineatul (2) se modifică și va avea următorul cuprins:

„(2) Uneltele de pescuit, navele, ambarcațiunile și mijloacele de transport, precum și alte bunuri folosite în săvârșirea contravențiilor prevazute al art. 12, cu excepția celei prevăzute la art 12 pct. 61, se supun confiscării.”
	Nemodificat
	

	5. 
	3. După articolul 131, se introduce un nou articol, art.132, cu următorul cuprins:

„Art.132 .- Contravenţiile prevăzute la art.12 pct.61 se sancţionează cu amendă de la 250 lei la 700 lei pentru persoane fizice şi de la 500 lei la 1.000 lei pentru persoane juridice.”
	Nemodificat
	

	6. 
	Art.II.- În termen de 30 de zile de la data intrării în vigoare a prezentei legi, Guvernul modifică în mod corespunzător Regulile privind accesul şi circulaţia navelor şi ambarcaţiunilor pe canalele şi lacurile interioare din perimetrul Rezervaţiei Biosferei «Delta Dunării», aprobate prin Hotărârea Guvernului nr.538/2015.
	Nemodificat

